**מדיניות הרווחה בחברה הישראלית - 18/2/2019**

מדינת הרווחה היא תופעה מודרנית. המנגנון נוצר ב-1943 כשצ'רצ'יל הבחין שהמלחמה עומדת להסתיים והגלגל עומד להתהפך, רומל מובס בחזית המערבית ואז מתחילים לדבר על העולם שיהיה אחרי המלחמה.

מטאפורות של מדינת הרווחה:

מהלידה ועד הקבר – cradle to grave. כלומר אנחנו רוצים לתת לאדם הגנה מילדות ועד זקנה.

רשת ביטחון - Safety net – מטאפורה שנלקחה מהקרקס.

שני עקרונות:

תשלומים אוניברסליים – כל האנשים מקבלים את הקצבאות, גם העשירים וגם העניים, וזאת בשל מספר טעמים:

1. יעילות – במדינה שבה עשרות מיליוני אנשים מערכת (מבחן אמצעים) שתחשב כל הזמן למי מגיע איזו קצבה תהיה מאוד מסובכת.
2. שיפור מצבו של מעמד הביניים. קצבת ילדים מחלצת חרדים וערבים מעוני. עבור המעמד הבינוני הנמוך זה לא מחלץ מעוני, אבל מקל.
3. מניעת תיוג והפללה – שאנשים לא יצטרכו לשקר ולא תהיה סטיגמה – אנשים רבים מעדיפים לשקר ולא לתייג את עצמם כעניים.

מינימום לקיום - מדינת הרווחה לא עוסקת בשוויון, אלא במינימום לקיום שאותו חישבו בעבר לפי קלוריות.

הגיונות של מדינת הרווחה:

* הדמיון של ביטוח קולקטיבי – המדינה כחברת ביטוח. בישראל עד לפני כמה שנים קצבת האבטלה היתה קצבה ביטוחית. דוגמה נוספת היא קצבת זקנה.
* זכויות חברתיות – כשנולדה מדינת הרווחה צריך היה להסביר ויצרו אידיאולוגיה שתקפה היום ביתר שאת בנושאים החברתיים, גם בישראל, לפיה על מנת שאדם יגשים את חירותו הוא צריך ליהנות מזכויות אדם – הזכות לחיים, חירות, קנין. במאה ה-19 התחילה להתרחב זכות ההצבעה ונוספו גם הזכויות הפוליטיות. מרשל דיבר על הצורך בזכויות חברתיות.
* בניין אומה - ישראל מדינת רווחה של בנין אומה. אפשר לדעת עד כמה המדינה היא מדינת רווחה לפי היחס לנכים. בעבר היה הבדל משמעותי בין נכים מלידה לנכים ממלחמה או (במידה מופחתת) מעבודה, והפער הזה הצטמצם עם השנים. באמריקה, למרות שהיא לא מדינת רווחה, גם יש דאגה רבה לנכים ממלחמה.
* חשש מקומוניזם – דבר זה הוביל לפנסיות הראשונות שאותן הוביל ביסמרק. הוא חשש מרדיקליזציה של פועלים מבוגרים, לאחר שהבחין בכך שהם אלה שמצטרפים לתנועות השמאל הרדיקליות.
* מדינת הרווחה מגנה על החזקים במעמד הפועלים – יש דיפרנציאציה במעמד הפועלים.
* אינרציה ביורוקרטית.
* חיילים משוחררים וטראומה של דה מוביליזציה. הסיסמה של הלייבור באנגליה היתה – בתים לפועלים.

בדור של הסבים והסבתות שלנו זה הפך כבר לחלק מהדמוקרטיה – המדינה צריכה לתת שירותים חברתיים. ישראל היא מדינה שיש בה אלמנט חזק של בניין אומה. כך למשל, במשך שנים רבות היו קצבאות רק ליוצאי צבא (באופן שהפלה ערבים וחרדים).

האם מדינת הרווחה היא פיצוי למעמד הבינוני שלוקח את ישראל על הגב? היה עימות ב-2011 בשיאה של המהפכה החברתית בין שלי יחימוביץ' ליאיר לפיד, שבו יחימוביץ' אמרה שהיא נאבקת למען זכויות חברתיות. לפיד לעומת זאת תיאר את מדינת הרווחה כשאלה של המעמד הבינוני שנושא בנטל ומחזיק את מדינת ישראל.

**ההקשר הקיינסיאני:**

למדינת הרווחה קוראים למעשה מדינת הרווחה הקיינסיאנית.

ג'ון קנט גלבריית, תלמידו של קיינס, כתב ספר בשם "אילוף הסוררת" ובו הרעיון שאנחנו יכולים לווסת את המשברים של הקפיטליזם.

בישראל מייסד הכלכלה הישראלית המודרנית הוא פרופ' דן פטנקין, והוא גם מתבסס על המודל הקיינסיאני.

עקרונות קיינסיאנים:

דמיון שליטה על מופעים חברתיים ורגולציה.

מיסוי וחלוקה מחדש.

ממשלה גדולה.

ה"מלכה" של מדיניות הרווחה – הביטוח הלאומי, שהוא אוניברסאלי, ללא שירותים בעין – נותן כסף ולא מצרכים.

העיקרון המרכזי הוא העיקרון הביטוחי, והגנה מפני "מה שעושה הטבע", הגיל והשפעות של שוק העבודה.

המערכת הנלווית למדיניות הרווחה:

מדיניות שיכון – חזקת בעלות – בן גוריון קבע יחד עם גולדה מאיר, שרת העבודה הראשונה, כי יהודים אחרי השואה חייבים לקבל תחושת בית, ולכן נוצרה חזקת הבעלות; דיור ציבורי (עמידר, עמיגור, פרזות) ושכירות. בישראל חזקת הבעלות היתה במשך שנים רבות מאוד חזקה, בוודאי ביחס לעולם. מדיניות שיכון נחשבה לדבר שמדיניות הרווחה טיפלה בו באופן הטוב ביותר. עם השנים נוצרו בעיות שונות: הדיור הציבורי הפך ל"סלאמס"; העדר תעסוקה במקומות בהם הדיור הציבורי מתקיים; אנשים עם הכנסות נמוכות מתקשים היום לרכוש דירה (בכל העולם).

מדיניות בריאות – לנו יש דגם של קופת חולים, באנגליה – nhs – national health service. ההוצאה לבריאות היתה קטנה. בשנים האחרונות ההוצאה לבריאות גדלה באופן משמעותי וזה הופך את מדיניות הבריאות למסובכת יותר.

מדיניות עבודה – בכל העולם היא נראתה אותו דבר. תיווך לשוק העבודה – שירות התעסוקה. בעבר זה היה המקור העיקרי למציאת עבודה, היום כבר לא; שיפור ההון האנושי, חינוך מקצועי וחקיקת עבודה. מונח שלא משתמשים בו היום – הסבה תעסוקתית בתחום התעשייתי. ניתנה בעבר הכשרה מקצועית במקצועות התעשייתיים הפשוטים וזו היתה ממש אימפריה במדינה (רשת אורט – בעיקר בשנות ה-50 וה-60). זה השתנה ביחד עם שוק העבודה ועברו לתפיסה קיצונית מהצד השני – לפיה השוק יודע טוב יותר מה הוא צריך. לפני כ-25 שנים ישראל עשתה מהפכה משמעותית כאשר נטלה את תקציב מערכת ההכשרה המקצועית והעבירה אותו לתכנית וויסקונסין – שמדבר על מקל וגזר (נטילת קצבאות ושליחת אנשים להכשרות מקצועיות רלוונטיות). תכנית וויסקונסין נכשלה לבסוף. את התכנית ניתן היה לעשות בדגם "רך" – לתת את זה לארגונים חברתיים ובאופן וולונטרי (כך זה נעשה היום ביחס לחרדים, למשל), בדגם נוקשה יותר שלפיו המדינה לוקחת חלק מהתפקיד ובדגם נוקשה – שבו חברות עסקיות עושות את זה למטרות רווח (זה הדגם האמריקני וגם הדגם הבריטי עד טוני בלייר). אנשי אגף התקציבים באוצר העדיפו את הדגם הנוקשה ביותר, שבו לוקחים לגמרי את הקצבאות מאנשים שלא מצליחים לעבוד ואז ההתנגדות הפוליטית חיסלה את התכנית, וישראל עברה לדגם הרך – שלא מצליח לחולל מפנה של ממש.

תכניות אלה שנקראות – active labor policy שרדו עד 2008. אחרי 2008 השמאל שאל האם תפקידנו הוא לדחוף אנשים לשוק העבודה או להגן עליהם מהקשיים בשוק העבודה. מדיניות העבודה נמצאת היום במשבר עמוק. הדגם הקלאסי לא עובד יותר, הדגם של active labor policy גם כבר לא עובד ואין כל כך תחליפים.

מדיניות חינוך: בישראל עד שנות ה-80 -90 מערכת החינוך היתה דומה לדגם הבריטי (חינוך ממלכתי, בתי ספר מקיפים). באנגליה זה נועד לאפשר למעמד הפועלים לקבל חינוך גבוה יותר ולבצע מוביליות חברתית. בישראל זה נועד לקלוט עולים חדשים בעיקר מאסיה ואפריקה, על מנת לאפשר להם להתקדם.

שירותים אישיים חברתיים – מי שנופך מחוץ לשירותים ומערכת הביטוח הסוציאלי.

שנות ה-70 – פסימיות, תאצ'ריזם ורייגניזם – המשבר הקטן של מדינת הרווחה.

* אי נחת מגישה ליברלית.
* תחושה ש-nothing works.
* ארגוני עובדים ופוליטיקה של שביתות.
* הופעה של מחקרי ה-dependency.
* חזרה אל הקהילה.

בפעם הראשונה מאז 1945 מתחילה תפיסה פסימית יותר לגבי טבע האדם. עם זאת מרגרט תאצ'ר לא התכוונה לפרק את מדינת הרווחה הקלאסית.

**סימנים למשבר הגדול של מדינת הרווחה הקיינסיאנית לקראת הגלובליזציה:**

* שינויים טכנולוגיים. השינויים הטכנולוגיים השפיעו גם על מדיניות הרווחה – שיפור ביכולת הדפוס, השינוע וכו'.
* You can't spend your way out of recession
* כשלון הדגמים הפוסט תעשייתיים, ביחסי עבודה.
* שינויים במבנה הבעלות על פירמות וחברות רב לאומיות. מחברות בבעלות מקומית עברנו לחברות רב לאומיות. זה משפיע למשל על סגירת פסי ייצור והעברתם למקומות זולים יותר, האינטרסים הם אחרים וכלכליים יותר. במקביל – ירידה חדה בהיקף העבודה המאורגנת. ירדנו למשל מ-90% חברים בהסתדרות ל-30%.
* שיח חדש של קהילתנות, חברה אזרחית ורב תרבותיות. נוכח היאוש ממדינת הרווחה המסורתית הוצעו פתרונות אחרים – כגון קהילתנות, כשהרעיון הוא שהקהילה לוקחת תפקיד שהיה בעבר של המדינה. שיח נוסף הוא של חברה אזרחית – הישענות גוברת והולכת על ארגוני חברה אזרחית.

כל אלה סימנו החלשות של מדינת הרווחה.

**מדינת הרווחה והגלובליזציה** –

* מהי מדינת הרווחה בעידן הלא סלחני של הגלובליזציה? קשה לדעת, כל הנחות היסוד השתנו.
* מהי מדינת רווחה בתוך שינוי ערכים על עבודה? אנשים צעירים כבר לא תופסים את העבודה כערך כפי שהיה בעבר.
* מהי מדינת הרווחה בתוך עידן של קץ העבודה? עידן קץ העבודה עבר שתי מהפכות. בסוף שנות ה-90 חבורת כלכלנים צרפתיים טענו שבקרוב לא תהיה מספיק עבודה לכולם ושהחברה המבוססת על שכר, של ה-100 – 150 שנה האחרונות עומדת להיעלם. בשנים האחרונות שוב עולה טענה כזו, שיתכן שנוכח הרובוטיקה לא תהיה עבודה לכולם.
* מהי מדינת הרווחה בעידן של הכנסות מהון? ישראל היא אחת מהמדינות עם אי השוויון הגדול ביותר ב-oecd ואחת מההצעות שעלו לצמצום אי השוויון נוגע למיסוי הון וירושות, אך בישראל לא הצליחו להתקדם עם זה עד כה.
* מהי מדינת הרווחה בשוק עבודה המייצר אי שוויון גדול? למשל – עד כמה אפשר למסות בעלי משכורות גבוהות של עשרות אלפי שקלים לעומת המשתכרים אלפי שקלים בודדים? מדינת רווחה לא בנויה לקחת מיסוי של יותר מ-50%.
* מהי מדינת הרווחה בעידן של תמורות במשק הבית? הכוונה לגירושין, שינוי בדפוסי ילודה. משקי הבית מאוד השתנו. נשאלת גם השאלה מה עושים עם אדם שעבד בארץ ועבר לגור במדינה אחרת לקראת הפנסיה? או יהודים שמגיעים לכאן לקראת גיל הפנסיה?
* מהי מדינת הרווחה בעידן של שירותים מאוד מורכבים? השירותים מורכבים, מותאמים ויקרים היום (למשל – שתל קוכליארי שעוזר לחלק מהחרשים להשיב את שמיעתם). ההנחה היא שהמשבר העיקרי יהיה בתחום הבריאות.
* מהי מדינת הרווחה בעידן של צרכי הון אנושי דינאמי? המדינה היום לא יודעת איך לאפשר לרכוש מקצוע באותה צורה כפי שהיה בעבר.
* מהי מדינת הרווחה בעידן של אזרחות דינאמית?
* מהי מדינת הרווחה בעידן של טשטוש פרטי ציבורי?
* מהי מדינת הרווחה בעידן של סיכונים משתנים ודינאמיים? הכלכלה משתנה, מצבים שונים דורשים צורת התמודדות שונה.

**שלוש חלופות עיקריות למדיניות הרווחה הקלאסית:**

* נאו ליברליזם – הצעה לתת לאנשים מינימום לקיום ואת כל השאר לתת לשוק. המחיר יהיה העדר שוויון אבל הכלכלה תצמח טוב יותר וכולם ירוויחו – זו עמדה ששולטת למדי היום בישראל.
* סוציאל דמוקרטיה מסורתית – בעיקר שמאל חברתי. סן ונוסבאום מציעים להילחם לעגן בכוח זכויות חברתיות. על פי רעיון זה מדינת הרווחה היא מצע פילוסופי שמניח מהי החברה הטובה.
* גישה פרגמטית - עמדת בלייר, קלינטון ושרדר – מציעים לפתור כל בעיה לגופה.

יש שלוש צורות של שיח:

שיח של מוביליות - שואלים את עצמנו על ניעות חברתית, האם המערכת הפוליטית בישראל נותנת לאנשים אפשרויות להגשמת הפוטנציאל. במערב אירופה מצאו במחקרים שכדי לטפס ממעמד הפועלים למעמד הביניים זה לוקח שניים – שלוש דורות, אך כשאתה מגיע לשם הסיכוי שלך לרדת למטה נמוך. ארה"ב היא המדינה עם הכי פחות מוביליות חברתית.

שיח של האמצע החסר – צריך להתמקד במדינת הרווחה על מעמד הביניים ולא על העניים (גישת יאיר לפיד).

גישת העוני – עדיין היעד המרכזי של מדינת הרווחה הוא להתמקד בעוני.

**הבריאות כמטאפורה למדינת הרווחה הישראלית:**

* מערכת הבריאות בישראל מאריכה את החיים מוציאה את הנשמה (פרופ' ברבש).
* שינוי ערכים.
* גיוון במצבי חיים וקיטוב כלכלי חברתי.
* ירידת ההסכמה החברתית.
* המוביליות של דור Y וקבוצות זהות.
* משבר כלכלי עתידי ויכולת הויסות של קונפליקטים או צרכים.

**מדינת רווחה ישראלית בעידן גלובאלי**

* שינוי ערכים וצמיחה גדולה.
* רמת סולידריות פחותה (חרדים וערבים).
* מתח פרטי ציבורי.
* צמיחה פוליטית וקיצוצים מערכתיים.
* קשיי משילות ופופוליזם.
* תכנית ויסקונסין כמשל ומשטר הרווחה הישראלי: אנגלוסקסי? שמרני? סוציאל דמוקרטי? קליינטליסטי? אקלקטי?